דניאל רוגוב

דניאל רוגוב (באנגלית: Daniel Rogov; ‏30 באוקטובר 1935 - 7 בספטמבר 2011) היה שם העט של דייוויד ג'ורוף (באנגלית: David Joroff), שהיה מבקר מסעדות ויין, עיתונאי וסופר ישראלי. רוגוב נולד בברוקלין, ניו יורק. הוא עלה לישראל ב-1976 ובשנת 1978 החל לכתוב ביקורות על ספרים ועל מסעדות בג'רוזלם פוסט. ב-1984 החל לכתוב בעיתון הארץ במדור "גלריה" על אוכל ומסעדות, ובהמשך גם על יין. את כל טורי הביקורת והכתבות כתב באנגלית והם תורגמו לעברית. ב-1997, עם צאתה לאור של מהדורת הארץ באנגלית, פרש מהג'רוזלם פוסט. ב-2010 הפסיק לכתוב ביקורת מסעדות אך המשיך לפרסם ביקורות יין עד מותו. הוא כתב גם בכתבי עת ישראלים, בהם "על השולחן", שבו שימש בתפקיד עורך קולינרי, ובמגזין "יין, גורמה ואלכוהול", וכן פרסם ספרי אוכל, עם מתכונים ואנקדוטות, ומדריכי יין. ספרו הידוע ביותר הוא Rogov's Guide to Israeli Wines. רוגוב היה דמות מרכזית בתחום ביקורת המסעדות והיין בישראל. הוא היה חסיד של המטבח העילי הצרפתי, אך כתב באותה רצינות גם על פלאפל ושווארמה. הוא עודד את קוראיו להתנסות במטבחים ובמנות שלא הכירו, הציג בפניהם מושגים כמו קונפי, רוטב ולוטה, ודמי-גלס, וחשף בפניהם שפים מוכשרים עוד לפני שהתפרסמו. כך, לדוגמה, היה מהראשונים שכתבו על השף רפי כהן, כשעדיין עבד במלון המלך דוד בירושלים. רפי כהן אמר כי "הוא חשף פה המון שפים, גילה מקומות חדשים שנהפכו בהמשך לטרנדים". רוגוב יצר סטנדרטים חדשים בכתיבה על יין בישראל. הוא תיעד את ההתפתחויות שחלו בתעשיית היין בישראל, וכאשר ישראל הוצפה ביינות תוצרת חוץ מיפה עבור קוראיו את יינות העולם הישן ואת יינות העולם החדש. הוא הכניס למילון הישראלי מושגים כמו טאנינים, טרואר ותסיסה מלולקטית, והיה הראשון בארץ שתיאר ניחוחות וטעמים במושגים של שוקולד, ליקוריץ ואבן צור. ב-2004 יצא לאור Rogov's Guide to Israeli Wines, שחשף את היין הישראלי לעולם והפך את מחברו לאוטוריטה בכל מה שקשור ליין ישראלי וליין כשר. רבים סברו שהגזים בציונים שנתן ליינות ישראליים, אבל לאחר שרוברט פארקר העניק ציונים של 90 ומעלה ל-14 יינות ישראליים בדצמבר 2007, זכתה עמדתו לגיבוי. רוגוב כתב גם על סיגרים ומשקאות אלכוהוליים כמו ויסקי, קוניאק וגראפה. רוגוב תרם למדריך הכיס של יו ג'ונסון, Hugh Johnson Pocket Wine Guide, וכתב את הפרק הישראלי במדריך של תום סטיבנסון (Tom Stevenson, Wine Report). ב-1999 פתח בלוג באינטרנט שבו פרסם מסות על נושאים שונים, Rogov’s Ramblings, ובו גם ניהל פורום יין שהיו לו אוהדים רבים. ב-2008 הפורום הועתק לאתר של רובין גאר. בחו"ל היה נשוי ונולדה לו בת, בישראל התחתן בשנית והיה נשוי עד מותו לרחל נאמן, עיתונאית ומבקרת קולנוע. Rogov's Guide to Israeli Wines המדריך ליינות ישראלים הופיע בקביעות מאז שנת 2004 בהוצאת טובי בשפה האנגלית. במבוא לספר מספק רוגוב מידע על ההיסטוריה של היין בארץ-ישראל למן תקופת התנ"ך ועד למאה ה-20, ומתאר את מהפכת היין שהתחוללה בישראל מאז שנות השמונים ושבעקבותיה הוקמו עשרות יקבי בוטיק. הוא ממפה את אזורי היין השונים בישראל, מפרט מהם זני הענבים הגדלים בישראל, מדרג את שנות הבציר השונות, ומסביר מהו יין כשר. בכל שנה מתפרסמות במדריך רשימות של היקבים הטובים בישראל, היקבים המבטיחים בישראל, והיקבים שנותנים את התמורה הטובה ביותר לכסף וכן רשימה של היינות הטובים ביותר. החלק העיקרי בספר הוא סקירת היינות. רוגוב כותב על כל אחד מהיקבים הקיימים בישראל, נותן לו ציון, מספר על ההיסטוריה של היקב ושיטות הייצור שלו, וכותב ביקורת על כל יין מיינות היקב שמופיע על המדפים בחנויות או ייצא לשוק תשעה חודשים מרגע פרסומו של המדריך, עם רשמי טעימה מפורטים, ציון ליין ותאריכים מתי רצוי לשתות אותו. בסיום הספר מופיע מדריך לטעימת יינות, מילון מונחים, ומפתח עניינים. מדריך 2011 שיצא לאור בדצמבר 2010 כלל סקירה של כ-150 יקבים ולמעלה מ-2000 יינות. בנובמבר 2011, לאחר מות המחבר, יצא לאור מדריך רוגוב ליינות ישראלים 2012 (באנגלית) ובו סקירה של כ-170 יקבים ו-2,500 יינות. Rogov's Guide to Kosher Wines מדריך רוגוב ליינות כשרים 2010 ראה אור לראשונה בהוצאת טובי בשנת 2009 בשפה האנגלית והוא סוקר יינות כשרים מרחבי העולם, ומסביר מונחים הקשורים לכשרות כמו למשל מהו יין מבושל. המדריך הראשון כלל סקירה של 500 היינות הכשרים הטובים ביותר. במדריך 2011 שיצא בדצמבר 2010 נסקרו 1,500 יינות. Rogues, Writers & Whores ספר המאגד 69 ביוגרפיות של מלכים, סופרים, קורטיזנות ושפים לצד מתכונים של מנות מפורסמות הקרויות על שמם. בין הדמויות שמתוארות בספר: לוקולוס, רבלה, מאדאם דה פומפדור, המרקיז דה סאד, קורנונסקי, אליס בי. טוקלס. בין המנות המפורסמות: טורנדו רוסיני, פוט-או-פה, קרפ סוזט. The rogue's guide to Corfu, Ben-Dora Pub. Co; 1st ed edition (1981) The rogue's guide to Israel, Ben-Dore Pub. Co (1984) with David Gershon and David Louison, Rogue's Guide to the Jewish Kitchen: A Feast Of Yiddish Foods For Thought And Eating, Diane Pub Co; 1st ed edition (1984) The rogue's guide to Israeli cuisine: A feast of Middle-Eastern foods, Ben-Dora Pub. Co (1984) Bazak guide to Israel and Jordan / produced by Avraham and Ruth Levi ; restaurant guide by Daniel Rogov ; [text by Anthony S. Pitch, Alec Israel, Lindsey Taylor] New York : Sterling Publishing, 1996. The diverse Israeli table : parts 1 - 4, Jerusalem : Israeli Information Center 2000. The Diverse Israeli Table parts 5 - 8, Jerusalem : Israeli Information Center 2000. Dining in the Holy Land 2000 years ago, Jerusalem : Israel Information Center, 2000. אתר האינטרנט הרשמי של דניאל רוגוב דפנה ארד, מת מבקר היין והאוכל דניאל רוגוב, באתר הארץ, 8 בספטמבר 2011 ציפי שוחט, דניאל רוגוב, האיש שידע לחיות, באתר הארץ, 9 בספטמבר 2011 רענן רוגל, דניאל רוגוב ז"ל, באתר "אכול ו-Chateau" רועי ירושלמי, נפטר מבקר המסעדות דניאל רוגוב, באתר ynet, 7 בספטמבר 2011 טליה לוין, אחד על אחד עם דניאל רוגוב, IsraelWines פורטל היין הישראלי אייל גרוס, דניאל רוגוב איננו: לזכרו של מבקר אוכל ויין, 7 בספטמבר 2011 אבי אפרתי‏, דיוויד ג'רוף (דניאל רוגוב) הלך לעולמו: אבי אפרתי מספיד, באתר וואלה, 7 בספטמבר 2011 יוסי שריד, כאציל שגלה מארמונו, באתר הארץ, 9 בספטמבר 2011 מני פאר וויקטור שונפלד, מילים אחרונות של מחווה לדניאל רוגוב, באתר הארץ, 9 בספטמבר 2011 שלמה פפירבלט, שתינו יינות רבים מספור יחד, מעתה אשתה לזכרו, באתר הארץ, 9 בספטמבר 2011 עמית יריב, "ג'נטלמן של יין", יין, גורמה ואלכוהול, גיליון 139, דצמבר 2009 אילן גור, רוגוב - מבקר או חבר?, אתר "שפים", 2006 אילן גור, רוגוב הולם שוב - ביקורת לא אנונימית, אתר "שפים", 2006 אילן גור, רוגוב טועם ומעשן, "על השולחן", 6 במרץ 2008 Adam Montefiore, A rogue and a scholar, JPost.com, 18 September 2011 GREER FAY CASHMAN ,Daniel Rogov, food and wine critic, is dead, Jerusalem Post, 9 September 2011 Howard G Goldberg, Daniel Rogov dies after posting own obituary on web, Decanter, 8 September 2011 Gary Landsman, Israel’s Preeminent Wine Critic, Daniel Rogov, Dies, winemag.com, 7 September 2011 Alan D. Abbey, The Eulogizer: Daniel Rogov, Israel’s leading wine critic, jta.org, 7 September 2011 Profile: Daniel Rogov, hadassahmagazine.org, June/July 2009 A Kosher Wine Chat with Daniel Rogov - Part 1, koshereye.com, February 14, 2011 Katherine Martinelli, Daniel Rogov Shaped More Than Israeli Wines (אורכב 25.10.2011 בארכיון Wayback Machine), forward, September 20, 2011 Arthur H. Lubow, La Dolce Vitae, Harvard Crimson, May 26, 1972 כתבות של דניאל רוגוב באתר הארץ ההספד שרוגוב כתב לעצמו בפורום שלו ובתרגומו לעברית דירוגים והמלצות - דניאל רוגוב, פורטל היין הישראלי דניאל רוגוב משוחח עם גרי ויינצ'וק על יין כשר WineLibraryTV אמילי גרינצווייג‏, רוגוב כבר לא ישוב לכאן, באתר וואלה, 6 ביולי 2010 ציפי שוחט, דניאל רוגוב, האיש שידע לחיות, באתר הארץ, 9 בספטמבר 2011 Rogov's Ramblings Rogov's Wine Forum מדריך רוגוב 2011 תורגם על ידי עמית יריב וראה אור גם בעברית. Rogues, Writers & Whores: Dining With the Rich & Infamous by Daniel Rogov; Illustrations by Yael Hershberg Toby Press 2007